  Григорий Фомин Анжелика Тихонова корреспондент Россиын нылпи лагерьёсын шутэтскон дунлэсь 50 процентсэ берыктон программа ужзэ азьланьтоз. Со азьмуртлэн ӵектэмезъя 1-тӥ куартолэзьысен ужаны кутскоз, ивортӥз кун кивалтэтлэн пресс-службаез. Программа нырысьсэ кылем арын ужаз. Кызьы пусйиз Росси кивалтэтлэн тӧроез Михаил Мишустин, солы луыса 420 сюрс пала нылпиос шутэтскыны быгатӥзы. « Со трос семьяос понна умой юрттэт луиз » Михаил Мишустин, Росси кивалтэтлэн тӧроез Кешбэкен путёвкаосты 31-тӥ южтолэзе потон уе вузаны кутскозы. Программа кылем арын сямен ик ужалоз. Анай-атайёс нылпизылы лагере путёвкаез «Мир» карта пыр басьтозы, тырем дунзлэн 50 процентэз вить нуналскын берен картаязы берытскоз (но одӥг путёвка пона троссэ 20 сюрс манет). Программа улсын одӥг нылпилы котькӧня сменаосы путёвкаос басьтыны луоз. Коньдонэз берыктон понна ваньзэ нимаз тыроно луоз. Кӧня ке нылпи будэтӥсь семьяос котькуд басьтэм путёвказылэсь ӝыны дунзэ берыктыны быгатозы. Михаил Мишустин пусйиз, кылем арын программа ужан вакытэ 2,3 сюрслэсь трос лагерьёсы ог 10 миллиард манет тыр путёвкаос басьязы. Калыклы 5 миллиард манет пала коньдон картаосазы берыктӥзы. Тодэ вайытом, Удмуртиын 2021-тӥ арын гужем нылпи лагерьёсы путёвкалэсь дунзэ берыктон понна 500-лэсь трос куриськонъёс вуизы вал. Тегъёс: нылпиос шутэтскон гужем Удмуртия Россия дунъёснотарифъёс  